text: Nyt hold skal styrke TV SYD
  25 november 2014 kl. 19.00
  Den regionale TV 2-station i Syd- og Sønderjylland får ny bestyrelse. TV SYD i Kolding går ind i den stadig barskere konkurrence på mediemarkedet med en ny bestyrelse, der får nok at se til.
  Ifølge formanden for den nuværende bestyrelse for TV SYD, direktør Jacob Ejs fra Vejle, byder TV SYDs fremtid på stigende fokus på de medievaner, der ændrer sig hastigt i disse år.
  - TV SYD skal levere nyheder der, hvor syd- og sønderjyderne er. I dag forventer man at få regionale nyheder på mobiltelefonen om morgenen, på pc'en i løbet af dagen og på tablets og i fjernsynet om aftenen. Det stiller store krav til TV SYD, og dermed store krav til ledelse og bestyrelse, siger Jacob Ejs.
  Derfor glæder formanden sig over, at det er lykkedes at tiltrække en række engagerede syd- og sønderjyder med omfattende medie- og ledelseserfaring til den nye bestyrelse for TV SYD.
  - Det er et stærkt hold, som får nok at se til med at fastholde den gode udvikling for TV SYD, og leve op til konkurrencen på mediemarkedet, siger Jacob Ejs.
  TV SYDs nye bestyrelse, der tiltræder 1. januar 2015, består af:
  Jacob Ejs, Vejle, nuværende formand og direktør.Ulla Ditlevsen, Bramming, sidder ligeledes i den nuværende bestyrelseog fortsætter i den nye.Kaj Højgaard Jensen, Kolding, medarbejdervalgt repræsentant ogredaktør på TV SYD gennem en årrække. Sidder i bestyrelsen i dag oger valgt for fire år til.De nye medlemmer af bestyrelsen er: Torben Seldrup, Esbjerg. Direktør i Musikhuset Esbjerg. TorbenSeldrup vil styrke bestyrelsen med sin kulturelle viden, netværk ogerfaring.Bente Graae, Ribe, privatkundechef i Frøs Herreds Sparekasse. Skalblandt andet bidrage til bestyrelsesarbejdet med kompetencer omkringledelse, HR og markedsføring.Marianne Kalb Møller, Løgumkloster. Marianne Kalb Møller driverPR- og kommunikationsvirksomhed i Løgumkloster. Hun arbejder tildaglig med opgaver for større brands og kæder. Marianne besidder storviden om PR, medier og markedsføring, og har indsigt i folkeligt ogkulturelt arbejde.Carsten Kortegård, Vojens. Carsten Kortegård har arbejdet med salg,markedsføring og ledelse hele sit liv. Carsten har rødder i TV SYDsbagland, hvor han blandt andet har været aktiv i Støtteforeningen.
  
  